pythainlp/thai-wiki-dataset-v4 huggingface dataset:
ประเทศมาดากัสการ์ในโอลิมปิกฤดูร้อน 2020

ประเทศมาดากัสการ์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันกีฬาโอลิมปิกครั้งที่ 13 ของประเทศ นับตั้งแต่เปิดตัวครั้งแรกในปี 1964
นักกีฬาจากประเทศมาดากัสการ์ 6 คนได้รับคัดเลือกให้เข้าร่วมการแข่งขัน โดยแข่งขันใน 4 ชนิดกีฬา ดามิเอลลา โนเมนจานาฮารี และ เอริก อันดรีอันต์ซีโตเฮย์น่า ได้รับเลือกให้เป็นผู้เชิญธงชาติมาดากัสการ์ระหว่างขบวนพาเหรดแห่งชาติในพิธีเปิด ไม่มีนักกีฬาชาวมาดากัสการ์เข้าร่วมในพิธีปิด
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
มาดากัสการ์ได้รับสิทธิ์สากลจากเวิลด์แอธเลติก เพื่อส่งนักกรีฑาชายไปแข่งขันกีฬาโอลิมปิก
โทดิโซอา ราเบียริสัน เข้าเส้นชัยเป็นอันดับที่ 8 ในการแข่งขันวิ่ง 400 เมตร ชาย ด้วยเวลา 48.40 วินาที ซึ่งถือเป็นเวลาที่ดีที่สุดของฤดูกาล แต่ช้ากว่าสถิติส่วนตัวของเขาเพียง 1.6 วินาที และไม่สามารถผ่านเข้ารอบต่อไปได้
ตัวย่อ:
ยูโด.
มาดากัสการ์ผ่านการคัดเลือกนักยูโด 1 คนในรุ่นฮาล์ฟมิดเดิลเวทหญิง (63 กก.) ในการแข่งขันครั้งนี้ ดามิเอลลา โนเมนจานาฮารี ได้รับเลือกจากทวีปแอฟริกาให้เป็นนักยูโดอันดับสูงสุดของประเทศนอกเหนือจากตำแหน่งที่ผ่านการคัดเลือกโดยตรงในรายชื่อการจัดอันดับโลกของ IJF เมื่อวันที่ 28 มิถุนายน 2021
ว่ายน้ำ.
มาดากัสการ์ได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ยกน้ำหนัก.
มาดากัสการ์ส่งนักยกน้ำหนัก 2 คนเข้าแข่งขันโอลิมปิก พี่น้อง เอริก อันดรีอันต์ซีโตเฮย์น่า (61 กก. ชาย) และ โตโยนิรินา อันดรีอันต์ซีโตเฮย์น่า (67 กก. ชาย) ทั้งคู่ครองตำแหน่งสูงสุดในกลุ่มนักยกน้ำหนักโซนแอฟริกาในรุ่นน้ำหนักของตนเองตามการจัดอันดับความแน่นอนรายทวีปของ IWF
ในการแข่งขันกีฬาโอลิมปิก โตโยนิรินา อันดรีอันต์ซีโตเฮย์น่า จบอันดับที่ 11 ในการแข่งขันรุ่นน้ำหนักไม่เกิน 67 กิโลกรัม ชาย โดยยกน้ำหนักได้ 130 กิโลกรัม ในท่าสแนตช์ และ 155 กิโลกรัม ในท่าคลีนแอนด์เจิร์ก ทำให้มีน้ำหนักรวม 285 กิโลกรัม เอริก อันดรีอันต์ซีโตเฮย์น่า ยกน้ำหนักได้ 114 กิโลกรัม ในท่าสแนตช์และ 150 กิโลกรัม ในท่าคลีนแอนด์เจิร์ก ทำให้มีน้ำหนักรวม 264 กิโลกรัม จบการแข่งขันในตำแหน่งเดียวกับเพื่อนร่วมทีม อันดรีอันต์ซีโตเฮย์น่า ในการแข่งขันรุ่นน้ำหนักไม่เกิน 61 กิโลกรัม ชาย
ประเทศมอลตาในโอลิมปิกฤดูร้อน 2020

ประเทศมอลตา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
มอลตาได้รับสิทธิ์สากลจากสหพันธ์กรีฑาโลก เพื่อส่งนักกรีฑาหญิงไปแข่งขันโอลิมปิก
ตัวย่อ:
แบดมินตัน.
เป็นครั้งแรกในประวัติศาสตร์ที่มอลตาส่งนักแบดมินตันเพียงคนเดียวเข้าร่วมการแข่งขันโอลิมปิก แมทธิว อเบล่า ยอมรับคำเชิญจากคณะกรรมาธิการไตรภาคีและสหพันธ์แบดมินตันโลก เพื่อเข้าแข่งขันในประเภทชายเดี่ยว
ยิงปืน.
มอลตาได้รับคำเชิญจากคณะกรรมาธิการไตรภาคีให้ส่งนักกีฬายิงปืนหญิงไปแข่งขันโอลิมปิก โดยต้องเป็นไปตามคะแนนขั้นต่ำที่ผ่านการคัดเลือก (MQS) ที่ได้รับในหรือก่อนวันที่ 6 มิถุนายน 2021
ว่ายน้ำ.
มอลตาได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ยกน้ำหนัก.
มอลตาได้รับโควตาคำเชิญไตรภาคีหนึ่งรายการจากสหพันธ์ยกน้ำหนักระหว่างประเทศ
ประเทศพม่าในโอลิมปิกฤดูร้อน 2020

ประเทศพม่าเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันกีฬาโอลิมปิกครั้งที่ 17 ของประเทศ พม่าไม่ได้เข้าร่วมการแข่งขันกีฬาโอลิมปิกฤดูร้อน 1976 ที่มอนทรีออลด้วยเหตุผลทางการเมือง
จำนวนนักกีฬา.
จำนวนนักกีฬาในการแข่งขันครั้งนี้ ประเทศพม่าส่งนักกีฬา 2 คน เข้าแข่งขันในกีฬาแบดมินตัน และยิงปืน คนละชนิดกีฬา
แบดมินตัน.
พม่าส่งนักแบดมินตันหนึ่งคนเข้าแข่งขันรายการโอลิมปิก เธท ฮาตาร์ ธูซาร ได้รับเลือกให้เข้าแข่งขันประเภทหญิงเดี่ยวในโอลิมปิกตามการจัดอันดับการแข่งขันชิงแชมป์โลกสู่โตเกียวของ BWF ซึ่งถือเป็นการเปิดตัวกีฬาประเภทนี้ของประเทศ
ยิงปืน.
พม่าได้รับคำเชิญจากคณะกรรมาธิการไตรภาคีให้ส่งนักกีฬายิงปืนอัดลมชายไปแข่งขันโอลิมปิก โดยต้องเป็นไปตามคะแนนขั้นต่ำที่ผ่านการคัดเลือก (MQS) ที่ได้รับในหรือก่อนวันที่ 5 มิถุนายน 2021
ประเทศเนปาลในโอลิมปิกฤดูร้อน 2020

ประเทศเนปาล ซึ่งเป็นตัวแทนของคณะกรรมการโอลิมปิกเนปาล เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นักกีฬาเนปาลเข้าร่วมการแข่งขันโอลิมปิกฤดูร้อนทุกครั้งนับตั้งแต่ปี 1964 ยกเว้นปี 1968
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
เนปาลได้รับสิทธิ์จากสหพันธ์กรีฑาโลกในการส่งนักกรีฑาหญิงไปแข่งขันกีฬาโอลิมปิก
ตัวย่อ:
ยูโด.
นปาลได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง โซนิยา แบตตา ในรุ่นไลท์เวทหญิง (48 กก.) ไปแข่งขันโอลิมปิก
ยิงปืน.
เนปาลได้รับคำเชิญจากคณะกรรมาธิการไตรภาคีให้ส่งนักกีฬายิงปืนลมหญิงไปแข่งขันโอลิมปิก ตราบใดที่ได้รับคะแนนผ่านเกณฑ์ขั้นต่ำ (MQS) ภายในวันที่ 5 มิถุนายน 2021
ว่ายน้ำ.
เนปาลได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
วัดศิลามูล

วัดศิลามูล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ปากคลองท่อฝั่งขวาริมแม่น้ำท่าจีน ในตำบลหินมูล อำเภอบางเลน จังหวัดนครปฐม มีเนื้อที่วัด 45 ไร่ และยังเป็นสำนักปฏิบัติธรรมแห่งที่ 21 ของจังหวัดนครปฐม
วัดศิลามูลตั้งเป็นสำนักสงฆ์หินมูล โดยมีหลวงพ่อพรหมเป็นผู้ก่อตั้งและผู้ดูแล ต่อมาในในสมัยพระบาทสมเด็จพระจอมเกล้าเจ้าอยู่หัว ประมาณ พ.ศ. 2401 มีชาวจีนสามพี่น้องนามว่า เจ๊กกู เจ๊กมัน เจ๊กเล็ก มีศรัทธาคิดสร้างวัดจึงปรึกษาหลวงพ่อพรหม และชักชวนชาวบ้านสร้างวัด พระอาจารย์ฟักได้ดูแลและได้ย้ายวัดมาอยู่ในที่ปัจจุบัน ตั้งชื่อว่า วัดหินมูล จนถึงหลวงปู่ช้าง เป็นพระเกจิผู้เรืองวิทยาคม ต่อมาหลวงปู่คล้ายเปลี่ยนชื่อเป็น "วัดศิลามูล" วัดได้รับพระราชทานวิสุงคามสีมาเมื่อ พ.ศ. 2469
วัดมีปูชนียวัตถุที่สำคัญ ได้แก่ พระประธานในอุโบสถ นามว่า "หลวงพ่อมงคลชัยสิทธิ์" พระพุทธมงคลไสยาสน์ พระพุทธสุโขทัย พระพุทธศิลามหามงคล (ริมเขื่อนวัด) พระพุทธโสธร พระพุทธเจ้าเปิดโลก พระขอฝน พระพุทธมงคลธรรมจักร และรูปหล่อหลวงปู่คล้าย หลวงปู่ช้าง อดีตเจ้าอาวาส
วัดบอนใหญ่

วัดบอนใหญ่ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบัวปากท่า อำเภอบางเลน จังหวัดนครปฐม
วัดบอนใหญ่ได้รับอนุญาตสร้างวัดเมื่อวันที่ 3 พฤษภาคม พ.ศ. 2466 ได้รับพระราชทานวิสุงคามสีมาเมื่อวันที่ 13 พฤศจิกายน พ.ศ. 2475 เขตวิสุงคามสีมากว้าง 1 เส้น ยาว 2 เส้น (กว้าง 40 เมตร ยาว 80 เมตร) ในการสร้างวัดบอนใหญ่นั้น ปู่ทวด นายดี สมัครรัฐกิจ มีจิตศรัทธาในพระพุทธศาสนา เคยเป็นหัวหน้านำสร้างวัดพันธุวงษ์ จังหวัดสมุทรสาคร ไว้วัดหนึ่ง พอขึ้นปักหลักถิ่นฐานที่ยังไม่มีวัดประจำหมู่บ้าน โดยเฉพาะวัดรามัญนิกาย จึงดำริชักชวนคณะสร้างวัดขึ้นที่หมู่บ้านคลองบอนใหญ่ คลองญี่ปุ่น และคลองบ้านหวั่น กำหนดจุดที่ตั้งใช้ที่ดินระหว่างปลายนาคลองบอนใหญ่กับคลองญี่ปุ่นเป็นศูนย์กลาง โดยปู่วิได้ยกที่ดินส่วนหนึ่งสร้างวัด วัดมีที่ธรณีสงฆ์แปลงที่ 1 เนื้อที่ 67 ไร่ 2 งาน 92 ตารางวา แปลงที่ 2 เนื้อที่ 34 ไร่ 2 งาน เป็นที่สร้างโรงเรียนมัธยมประจำตำบล ชื่อ โรงเรียนบัวปากท่าวิทยา
วัดบอนใหญ่เป็นหนึ่งใน 7 ของวัดมอญในชุมชนมอญกระทุ่มมืด มีประเพณีที่มีบริเวณนี้แห่งเดียวคือ ประเพณีพระทิ้งบาตร
ภาวะเม็ดเลือดแดงหลากขนาด

ภาวะเม็ดเลือดแดงหลากขนาด  เป็นศัพท์ทางการแพทย์ หมายถึง เซลล์เม็ดเลือดแดงของผู้ป่วยมีขนาดไม่เท่ากัน มักพบในภาวะเลือดจางและภาวะเลือดอื่น ๆ อาจทำให้เกิดการวินิจฉัยผิดพลาดในการตรวจนับเม็ดเลือดอย่างสมบูรณ์ (CBC) ด้วยการพบค่าการตรวจนับเม็ดเลือดขาวที่สูงขึ้น, การพบการจับกลุ่มของเม็ดเลือดแดง, เศษของเม็ดเลือดแดง, เกล็ดเลือดยักษ์หรือการจับกลุ่มของเกล็ดเลือด นอกจากนี้ เม็ดเลือดแดงหลากขนาดยังเป็นลักษณะเฉพาะของเลือดวัว
ภาวะเม็ดเลือดแดงหลากขนาด วัดได้จากความกว้างของการกระจายขนาดเม็ดเลือดแดง (RDW) คำนวณโดยการนำค่าสัมประสิทธิ์การแปรผันของการกระจายปริมาตรเม็ดเลือดแดง หารด้วยปริมาตรของเม็ดเลือดแดงโดยเฉลี่ย (MCV)
ประเภท.
ภาวะเม็ดเลือดแดงหลากขนาดสามารถระบุได้จากค่า RDW และจำแนกประเภทตามขนาดเม็ดเลือดแดงที่วัดโดยค่า MCV ดังนั้นจะแบ่งประเภทได้ดังนี้
ค่า RDW ที่สูงขึ้น พบในภาวะเลือดจางจากการขาดธาตุเหล็ก และค่า RDW ที่ต่ำลงหรือปกติ พบในทาลัสซีเมียใหญ่ (thalassemia major) หรือคูลลีแอนิเมีย (Cooley's anemia), ทาลัสซีเมียกลาง (thalassemia intermedia)
ศัพทมูล.
มาจากภาษากรีกโบราณ โดย "an"- แปลว่า ไม่มี หรือคุณลักษณะในทางลบ, "iso"- แปลว่า เท่ากัน, "cyt"- แปลว่า เซลล์, -"osis" แปลว่า ภาวะ
วัดเจริญบุญ

วัดเจริญบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี มีที่ดินตั้งวัดเนื้อที่ 14 ไร่ 2 งาน 75 ตารางวา
วัดเจริญบุญสร้างเมื่อ วันที่ 1 มกราคม พ.ศ. 2479 โดยมี นายกอง อ๊อด ตรีพยัคฆา เป็นผู้ริเริ่มดำเนินการสร้างวัด และขนานนามว่า วัดกองอ๊อด เพื่อเป็นเกียรติอนุสรณ์แก่ผู้สร้าง ต่อมาได้เปลี่ยนนามเป็น "วัดเจริญบุญ" ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492 เขตวิสุงคามสีมากว้าง 13 เมตร ยาว 16 เมตร ได้ผูกพัทธสีมาเมื่อ พ.ศ. 2495 ด้านการศึกษา ทางวัดได้ให้ทางราชการสร้างโรงเรียนวัดเจริญบุญ
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 11 เมตร กุฏิสงฆ์จำนวน 3 หลัง เป็นอาคารไม้ หอสวดมนต์สร้างเมื่อ พ.ศ. 2522 ศาลาการเปรียญสร้างเมื่อ พ.ศ. 2485 ศาลาท่าน้ำ ศาลาบำเพ็ญกุศล หอปริยัติธรรม หอฉัน สำหรับปูชนียวัตถุ ได้แก่ พระประธานในอุโบสถ หน้าตักกว้าง 40 นิ้ว พร้อมพระอัครสาวก
วัดโปรยฝน

วัดโปรยฝน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 12 ไร่ 3 งาน 41 ตารางวา
วัดโปรยฝนสร้างเมื่อ พ.ศ. 2441 โดยมีคุณหญิงสนาน อมาตยกุลและคุณภัทร อมาตยกุล เป็นผู้ถวายที่ดินและดำเนินการก่อสร้างวัด เดิมมีนามว่า วัดทรามสงวน ต่อมาประชาชนทั่วไป เรียกว่า "วัดโปรยฝน" และใช้เป็นนามวัดสืบต่อมาจนถึงทุกวันนี้ ชื่อของวัดมาจากเหตุการณ์ที่ปรากฏขึ้นในแต่ละปีนั้นไม่ว่าจะเป็นเทศกาลต่าง ๆ เช่นเทศกาลเข้าพรรษาหรือออกพรรษา ตรุษไทย บวชนาคและงานประจำปีจะมีฝนโปรยลงมาและตกมาทุกครั้งถือว่าอัศจรรย์ยิ่งนัก วัดโปรยฝนได้รับพระราชทานวิสุงคามสีมาเมื่อวันที่ 13 พฤศจิกายน พ.ศ. 2478 ได้ดำเนินการผูกพัทธสีมา เมื่อประมาณ พ.ศ. 2478
อาคารเสนาสนะโดยมีอุโบสถกว้าง 6 เมตรยาว 12 เมตร สร้างเมื่อ พ.ศ. 2510 กุฎิสงฆ์จำนวน 5 หลังส่วนมากเป็นอาคารไม้ หอสวดมนต์ ศาลาการเปรียญสร้างโดยหลวงพ่อเกตุได้นำญาติโยมโดยมีนายละออง เพ็ชสมร อุปถัมภ์ ปูชนียวัตถุนอกจากนี้ยังมีพระปางประธานพรหน้าตักกว้าง 5 เมตร สูง 7 เมตร อยู่ข้างโบสถ์พร้อมทั้งประธานในอุโบสถที่ศักดิ์สิทธิ์แบบสุโขทัยหน้าตักกว้าง 43 นิ้ว ปางมารวิชัย
คณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม

คณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม (อังกฤษ : Faculty of Humanities and Social Sciences, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2518 ในฐานะในฐานะคณะมนุษยศาสตร์และสังคมศาสตร์ วิทยาลัยครูมหาสารคาม ปัจจุบัน คณะมนุษยศาสตร์และสังคมศาสตร์ มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย
ประวัติ.
คณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม ได้จัดตั้งขึ้นตาม พ.ร.บ. กระทรวงศึกษาธิการ 2518 โดยอาศัยอำนาจตามความในมาตรา 7 และมาตรา 8 กระทรวงศึกษาธิการจึงได้ประกาศเป็นประกาศกระทรวง แบ่งส่วนราชการของมหาวิทยาลัย ซึ่งขณะนั้นมีสถานะเป็นวิทยาลัยครูมหาสารคามโดบในอดีตคณะฯ ได้แบ่งส่วนราชการในรูปคณะวิชามนุษยศาสตร์และสังคมศาสตร์ โดยเป็นภาควิชาต่าง ๆ ดังนี้
ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า "“คนของพระราชา”" ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้คณะมนุษยศาสตร์และสังคมศาสตร์ วิทยาลัยครูมหาสารคาม แปรสภาพเป็น “คณะมนุษยศาสตร์และสังคมศาสตร์ สถาบันราชภัฏมหาสารคาม”
ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะมนุษยศาสตร์และสังคมศาสตร์ สถาบันราชภัฏมหาสารคาม ก็ได้ยกฐานะเป็น “คณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน
คณะวิศวกรรมศาสตร์ มหาวิทยาลัยราชภัฏมหาสารคาม

คณะวิศวกรรมศาสตร์ มหาวิทยาลัยราชภัฏมหาสารคาม (อังกฤษ : Faculty of Engineering, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2518 ในฐานะคณะวิชาวิทยาศาสตร์ วิทยาลัยครูมหาสารคาม ปัจจุบัน คณะวิทยาศาสตร์และเทคโนโลยี มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย
ประวัติ.
มหาวิทยาลัยราชภัฏมหาสารคาม ได้เริ่มเปิดสอนหลักสูตร วิศวกรรมศาสตรบัณฑิตเป็นครั้งแรกในปี 2550 จากนั้นสภามหาวิทยาลัยจึงได้จัดตั้งคณะวิศวกรรมศาสตร์ขึ้น และสภามหาวิทยาลัยราชภัฏมหาสารคามได้มีมติเมื่อวันที่ 1 เม.ย. 2558 ให้โอนถ่ายหลักสูตรด้านวิศวกรรมศาสตรบัณฑิตจำนวน 4 หลักสูตร ได้แก่ 
หลักสูตรวิศวกรรมศาสตรมหาบัณฑิต จำนวน 1 หลักสูตร คือ 
และถ่ายโอนหลักสูตรเทคโนโลยีบัณฑิต จำนวน 4 หลักสูตร ได้แก่ 
จากคณะวิทยาศาสตร์และเทคโนโลยี โดยคณบดี คือ ผู้ช่วยศาสตราจารย์ศิวดล กัญญาคำ ซึ่งเป็นผู้ดำเนินการโครงการจัดตั้งคณะวิศวกรรมศาสตร์ และการจัดตั้งคณะวิศวกรรมสาสตร์ก็ได้เสร็จสมบูรณ์ในปี 2558
การบริหารงาน.
โครงสร้างการบริหารงานของคณะวิศวกรรมศาสตร์ มหาวิทยาลัยราชภัฏมหาสารคาม
ระบบการลงคะแนนแบบคะแนนอนุมัติ

ระบบการลงคะแนนแบบคะแนนอนุมัติ  เป็นระบบการลงคะแนนสำหรับเขตเลือกตั้งที่มีผู้แทนเพียงคนเดียวซึ่งผู้ลงคะแนนอาจเลือกที่จะ "อนุมัติ" (approve) ผู้สมัครกี่รายก็ได้ โดยผู้ชนะจะเป็นผู้ที่ได้รับคะแนนอนุมัติสูงสุด ระบบการลงคะแนนแบบนี้มีลักษณะของแบบคะแนนรวมอยู่โดยที่ผู้ลงคะแนนสามารถให้คะแนนได้เป็นลำดับ โดยจะเลือกผู้สมัครที่จำนวนคะแนนรวมมากที่สุดรวมกัน วิธีนี้แตกต่างกับการลงคะแนนแบบคะแนนเสียงที่เหนือกว่าซึ่งผู้ลงคะแนนเลือกลงคะแนนได้เพียงหนึ่งคนจากตัวเลือกทั้งหมดเท่านั้น ซึ่งผู้ชนะการเลือกตั้งมาจากผู้ที่มีคะแนนนำโดยไม่คำนึงถึงว่าจะได้รับจำนวนเสียงข้างมากหรือไม่
ในสหรัฐอเมริกาได้เริ่มมีการเสนอให้เปลี่ยนมาใช้การลงคะแนนวิธีนี้ในการเลือกตั้งระดับเทศบาล โดยผ่านการรับรองแล้วในฟาร์โก รัฐนอร์ทดาโคตา ใน ค.ศ. 2018 และเซนต์หลุยส์ รัฐมิสซูรี ใน ค.ศ. 2020 โดยในฟาร์โกนั้นใช้คะแนนอนุมัติเมื่อ ค.ศ. 2020 ในการลงคะแนนเลือกสมาชิกสภาเมือง และเซนต์หลุยส์ใช้ระบบนี้ในการคัดเลือกผู้สมัครเพียงสองคนที่ไม่สังกัดพรรคการเมืองในการเลือกตั้งนายกเทศมนตรีและเทศมนตรี
อธิบาย.
บัตรลงคะแนนแบบคะแนนอนุมัติจะแสดงจำนวนผู้สมัครเป็นรายบุคคลในเขตเลือกตั้งนั้น ๆ โดยจะให้กาสัญลักษณ์ลงหน้าชื่อผู้สมัคร (หรือในบางกรณีให้ใส่ว่า "ใช่" หรือ "ไม่ใช่" แทน)
โดยอาจพบคำถามสำหรับผู้สมัครแต่ละรายโดยเฉพาะ เช่น "คุณอนุมัติบุคคลนี้สำหรับตำแหน่งนี้หรือไม่?" โดยให้ผู้ลงคะแนนสามารถเลือกอนุมัติผู้สมัครเพียงรายเดียว บางราย หรือทุกรายก็ได้ โดยการนับคะแนนนั้นนับเท่ากันหมด และผู้สมัครทุกรายมีคะแนนเดียวเท่ากัน ไม่ว่าจะอนุมัติหรือไม่อนุมัติ โดยผลรวมคะแนนอนุมัติในแต่ละรายของผู้สมัครจะเป็นตัวกำหนดผู้ชนะซึ่งได้รับคะแนนอนุมัติสูงสุด
บัตรลงคะแนนที่ผู้ลงคะแนนเลือกผู้สมัครทุกรายเท่ากันนั้นโดยปกติแล้วไม่มีผลใด ๆ กับผลการเลือกตั้ง เนื่องจากในบัตรลงคะแนนนั้นแบ่งผู้สมัครเป็นสองกลุ่มหลัก ๆ คือกลุ่มที่ได้รับการสนับสนุน และกลุ่มที่ไม่ได้รับการสนับสนุน โดยในแต่ละผู้สมัครที่ได้รับการอนุมัติย่อมหมายความว่าได้รับความพึงพอใจมากกว่าผู้สมัครที่ไม่ได้รับการอนุมัติ ในขณะที่ลำดับความชอบของผู้ลงคะแนนในหมู่ผู้สมัครที่ได้รับการอนุมัติจะไม่ได้รับการเฉพาะเจาะจง เช่นเดียวกันกับกลุ่มผู้สมัครที่ไม่ได้รับการอนุมัติ
บัตรลงคะแนน.
บัตรลงคะแนนในระบบคะแนนอนุมัตินี้สามารถมีได้สี่รูปแบบ แบบง่ายที่สุดคือช่องว่างเพื่อให้ผู้ลงคะแนนระบุชื่อผู้สมัครที่สนับสนุนด้วยลายมือ ในบัตรลงคะแนนที่ละเอียดขึ้นจะมีรายชื่อผู้สมัครทุกคน และให้ผู้ลงคะแนนทำเครื่องหมายหน้าผู้สมัครที่สนับสนุน ในบางกรณีจะมีความซับซ้อนมากขึ้นซึ่งให้ถึงสองตัวเลือกต่อผู้สมัครหนึ่งราย
ในบัตรลงคะแนนทั้งสี่แบบนี้เทียบเท่ากันในทางทฤษฎี ในบัตรที่มีโครงสร้างซับซ้อนกว่าอาจช่วยให้ผู้ลงคะแนนลงคะแนนได้ชัดเจนและรู้ถึงตัวเลือกทั้งหมดที่มี ในบัตรลงคะแนนแบบใช่/ไม่ใช่นั้นสามารถช่วยผู้สมัครในกรณีการ "ลืมลงคะแนน" โดยปล่อยช่องไว้แบบไม่ได้กาเครื่องหมายและยังช่วยให้ผู้ลงคะแนนมีโอกาสตรวจการลงคะแนนว่าถูกต้องตามต้องการแล้ว ในแบบที่มีช่องเดียวนั้นไม่สามารถจะทำให้เป็นบัตรเสียได้
ในกรณีที่ใช้บัตรลงคะแนนแบบที่สองหรือแบบที่สี่ การใส่คะแนนลับหลังลงในบัตรลงคะแนนนั้นจะไม่ทำให้บัตรเสีย (เว้นแต่จะเห็นชัดเจนว่าเป็นการโกง) ดังนั้นจึงทำให้คำถามเกี่ยวกับความปลอดภัยและความเป็นธรรมในการเก็บรักษาบัตรลงคะแนนภายหลังการเลือกตั้ง
ประเทศโอมานในโอลิมปิกฤดูร้อน 2020

ประเทศโอมานเข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
โอมานได้รับสิทธิ์เข้าร่วมการแข่งขันระดับสากลจากสหพันธ์กรีฑาโลก เพื่อส่งนักกรีฑา 2 คน (เพศละ 1 คน) ไปแข่งขันโอลิมปิก
ตัวย่อ:
ยิงปืน.
โอมานได้รับคำเชิญจากคณะกรรมาธิการไตรภาคีให้ส่งนักกีฬายิงปืนไรเฟิลชายไปแข่งขันโอลิมปิก หากเขาหรือเธอได้รับคะแนนผ่านเกณฑ์ขั้นต่ำ (MQS) ภายในวันที่ 5 มิถุนายน 2021
ว่ายน้ำ.
โอมานได้รับคำเชิญจาก FINA ให้ส่งนักว่ายน้ำอันดับต้นๆ ของแต่ละประเภทไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ยกน้ำหนัก.
โอมานได้รับคำเชิญจากคณะกรรมาธิการไตรภาคีและสหพันธ์ยกน้ำหนักระหว่างประเทศ (IWF) ให้ส่ง อามูร์ ซาลิม อัลคันจารี ในรุ่นน้ำหนักไม่เกิน 81 กิโลกรัม ชาย ไปแข่งขันโอลิมปิก
ประเทศเซนต์ลูเชียในโอลิมปิกฤดูร้อน 2020

ประเทศเซนต์ลูเชีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 7 ติดต่อกัน ประเทศกำลังแสวงหาเหรียญรางวัลโอลิมปิกเหรียญแรก การที่ เลเวิร์น สเปนเซอร์ จบอันดับที่ 6 ในการกระโดดสูงในปี 2016 ถือเป็นผลงานที่ดีที่สุดของเซนต์ลูเซียจนถึงปัจจุบันในโอลิมปิกครั้งนี้
การวางแผนจัดการแข่งขันปี 2020 ของประเทศเริ่มขึ้นไม่นานหลังโอลิมปิกฤดูร้อน 2016 สิ้นสุดลง โดยประธานคณะกรรมการโอลิมปิกเซนต์ลูเซีย ฟอร์ทูน่า เบลโรส กล่าวว่านักกีฬาบางคนแสดงความสนใจและส่งโปรแกรมไปแล้ว นักกีฬาที่หวังเข้าแข่งขันโอลิมปิกของเซนต์ลูเซีย ได้แก่ สเปนเซอร์ (ซึ่งจะได้เป็นนักกีฬาโอลิมปิก 4 สมัย), จีเนลล์ เชเปอร์ (นักกีฬาโอลิมปิกปี 2016), อัลเบิร์ต เรย์โนลส์, ซานดิชา อองตวน และ จูเลียน อัลเฟรด การระบาดทั่วของโควิด-19 ส่งผลกระทบต่อการเตรียมการ การฝึกซ้อม และความพยายามในการผ่านการคัดเลือก เบลโรส และ SLOC ได้ให้คำมั่นที่จะสนับสนุนนักกีฬาในการผ่านการคัดเลือกสำหรับการแข่งขันที่ถูกเลื่อนออกไป
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
นักกีฬาของเซนต์ลูเซียยังได้รับมาตรฐานการเข้าร่วมโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ):
ตัวย่อ:
เรือใบ.
เซนต์ลูเซียได้รับคำเชิญจากคณะกรรมาธิการไตรภาคีให้ส่งนักเรือที่เข้าแข่งขันเรือเลเซอร์ชายและเรือเลเซอร์เรเดียลหญิงไปแข่งขันกีฬาโอลิมปิก
ว่ายน้ำ.
เซนต์ลูเซียได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศเติร์กเมนิสถานในโอลิมปิกฤดูร้อน 2020

ประเทศเติร์กเมนิสถาน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันโอลิมปิกฤดูร้อนครั้งที่ 7 ติดต่อกันของประเทศในยุคหลังสหภาพโซเวียต
โปลินา กูริเยวา คว้าเหรียญรางวัลแรกของประเทศด้วยการคว้าอันดับ 2 ในกีฬายกน้ำหนักรุ่น 59 กก. หญิง ด้วยความสำเร็จดังกล่าว ทำให้เติร์กเมนิสถานกลายเป็นประเทศหลังยุคโซเวียตประเทศสุดท้ายที่สามารถคว้าเหรียญรางวัลจากการแข่งขันโอลิมปิกได้
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
เติร์กเมนิสถานได้รับสิทธิ์เข้าแข่งขันระดับสากลจาก IAAF เพื่อส่งนักกรีฑาชายไปแข่งขันโอลิมปิก
ตัวย่อ:
ยูโด.
เติร์กเมนิสถานส่งนักยูโดหญิงหนึ่งคนเข้าสู่การแข่งขันโอลิมปิกโดยอิงตามการจัดอันดับโอลิมปิกรายบุคคลของสหพันธ์ยูโดนานาชาติ
ว่ายน้ำ.
เติร์กเมนิสถานได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ยกน้ำหนัก.
นักยกน้ำหนักชาวเติร์กเมนิสถานผ่านเข้ารอบ 5 โควตาในการแข่งขัน ตามลำดับรายชื่อผู้มีสิทธิ์เข้าแข่งขันโตเกียว 2020 ณ วันที่ 11 มิถุนายน 2021
ประเทศวานูวาตูในโอลิมปิกฤดูร้อน 2020

ประเทศวานูวาตู เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันโอลิมปิกฤดูร้อนของประเทศนี้เป็นครั้งที่ 9 ติดต่อกัน
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ยูโด.
วานูวาตูส่งนักยูโดชาย 1 คนเข้าร่วมการแข่งขันโอลิมปิกโดยจัดอันดับโอลิมปิกรายบุคคลของสหพันธ์ยูโดนานาชาติ
เรือพาย.
วานูวาตูส่งเรือเข้าแข่งขัน 1 ลำในประเภทเรือกรรเชียงเดี่ยวชาย หลังจากได้รับโควตาคำเชิญจากสามฝ่าย
เทเบิลเทนนิส.
ประเทศวานูอาตูส่งนักกีฬาหนึ่งคนเข้าร่วมการแข่งขันปิงปองในมหกรรมครั้งนี้ โยชัว ชิง ได้รับคำเชิญให้เข้าร่วมการแข่งขันโดยอิงจากอันดับ หลังจากการแข่งขันคัดเลือกโอลิมปิกโอเชียเนีย 2021 ถูกยกเลิก
ประเทศเยเมนในโอลิมปิกฤดูร้อน 2020

ประเทศเยเมน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
เยเมนได้รับสิทธิ์เข้าร่วมการแข่งขันระดับสากลจาก IAAF เพื่อส่งนักกีฬาหนึ่งคนไปแข่งขันกีฬาโอลิมปิก
ตัวย่อ:
ยูโด.
เยเมนส่งนักยูโดชายหนึ่งคนเข้าร่วมการแข่งขันโอลิมปิก หลังจากที่สหพันธ์ยูโดนานาชาติมอบโควตาคำเชิญสามฝ่ายให้กับพวกเขา
ยิงปืน.
เยเมนได้รับคำเชิญจากคณะกรรมาธิการไตรภาคีให้ส่งนักกีฬายิงปืนหญิงไปแข่งขันโอลิมปิก ตราบใดที่มีคะแนนผ่านเกณฑ์ขั้นต่ำ (MQS) ซึ่งถือเป็นการเปิดตัวโอลิมปิกของทีมชาติในกีฬาประเภทนี้
ว่ายน้ำ.
เยเมนได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
เค้กคลีเมนไทน์

เค้กคลีเมนไทน์ เป็นเค้กที่ปรุงแต่งด้วยคลีเมนไทน์เป็นหลัก อาจราดด้วยซอสหวานเคลือบ หรือซอส ผงน้ำตาล น้ำผึ้ง และคลีเมนไทน์ หรือผลไม้แช่อิ่ม หรือคลีเมนไทน์หวาน อาจมีที่มาจากเค้กส้มของอาหารชาวยิวเซฟาร์ดี ในวัฒนธรรมสมัยนิยมเค้กนี้มียังเป็นสาวนหนึ่งในเนื้อเรื่องของภาพยนตร์ เดอะซิเคร็ตไลฟ์ออฟวอลเตอร์มิตตี ในปี ค.ศ. 2013
การเตรียมการและรูปแบบต่าง ๆ.
เค้กคลีเมนไทน์ เตรียมการโดยใช้คลีเมนไทน์ รองพื้นโดยใช้อัลมอนด์ หรืออัลมอนด์ป่น ส่วนผสมเสริม ได้แก่ น้ำส้ม มัสกัตส้ม นม ไวน์หวานขาว หรือไวน์รีสลิ่ง น้ำมันส้ม หรือน้ำมันส้มเขียวหวาน (หรือทั้งสองอย่าง) สารสกัดจากอัลมอนด์ และสารสกัดจากวานิลลา มีรูปแบบบางอย่างเช่นเตรียมโดยไม่ต้องใช้แป้ง นอกจากนี้ยังสามารถทำเป็นเค้กกลับหัวได้
เค้กสามารถเตรียมด้วยคลีเมนไทน์และ/หรือเซสท์เคลเมนไทน์ผสมในแป้ง บนด้านบนของเค้ก หรือชิ้นเค้ก หรือทั้งสองอย่าง เมล็ดและเยื่อหุ้มของเคลเมนไทน์สามารถแกะออกได้ในขั้นตอนการเตรียม หรือ จะใช้คลีเมนไทน์ไร้เมล็ดก็ได้ โดยเคลเมนไทน์ที่ใช้จะหั่นเป็นชิ้นทั้งหมดรวมทั้งเปลือก หรือปอกเปลือกก็ได้ และสามารถปรุงคลีเมนไทน์ก่อนนำไปใช้ในแป้งเค้กได้ ผลไม้สามารถสับหรือปั่นโดยใช้เครื่องเตรียมอาหาร คลีเมนไทน์หวานสามารถใช้บนเค้กหรือใช้เป็นเครื่องปรุงได้ โดยอัลมอนด์ที่ใช้สามารถปิ้ง หรือลวก
เค้กคลีเมนไทน์สามารถปิดท้ายด้วยหน้าหวาน เช่น น้ำตาลหรือช็อกโกแลตเคลือบ, ฟัดจ์หรือซอสช็อคโกแลต น้ำตาลผงหรือน้ำผึ้ง เค้กคลีเมนไทน์อาจจะแน่นและชื้น และรสชาติอาจดีขึ้นในหนึ่งวันหรือนานกว่านั้นหลังการเตรียม เพราะส่วนผสมจะผสมผสานและรวมตัวกันเพื่อเพิ่มรสชาติตามอายุ หลังจากปรุงแล้ว เค้กอาจจะบอบบางและสามารถตกได้หากบิดมากเกินไป หลังปรุงเสร็จจึงควรแช่แข็งเพื่อรักษาไว้
ประวัติ.
เค้กคลีเมนไทน์ อาจเกี่ยวข้องกับเค้กส้มเซฟาร์ดี ชาวยิวเซฟาร์ตีนิยมปลูกส้มในภูมิภาคเมดิเตอร์เรเนียน ในศตวรรษที่ 15 และนิยมใช้ส้มในขนมอบ นอกจากรสชาติไอบีเรียแล้ว เค้กยังมีรากของแอฟริกาเหนือและสเปนอีกด้วย
ในวัฒนธรรมสมัยนิยม.
เค้กคลีเมนไทน์ มีส่วนเล็กน้อยในเนื้อเรื่องของภาพยนตร์เรื่อง เดอะซิเคร็ตไลฟ์ออฟวอลเตอร์มิตตี ในปี ค.ศ. 2013 และรวมอยู่ในฉากเปิดของภาพยนตร์และในฉากเพิ่มเติมอีกสองถึงสามฉาก
นิเกลลา ลอว์สัน เชฟชื่อดังชาวอังกฤษ ได้คิดค้นสูตรเค้กคลีเมนไทน์
การลงคะแนนแบบคะแนนอนุมัติเป็นสัดส่วน

การลงคะแนนแบบคะแนนอนุมัติเป็นสัดส่วน (ย่อ: PAV) เป็นระบบการลงคะแนนซึ่งเพิ่มลักษณะพิเศษจากแบบคะแนนอนุมัติเพื่อเลือกผู้แทนมากกว่าหนึ่งคน โดยใช้หลักการของระบบสัดส่วนโดยการใช้บัตรลงคะแนนที่ไม่ซับซ้อนไปกว่าบัตรลงคะแนนทั่วไปที่ใช้กันในแบบคะแนนนำ/เสียงข้างมาก โดยให้ผู้ลงคะแนนเลือกตั้งลงคะแนนให้ผู้สมัครได้ตามต้องการ (ไม่จำกัด) ระบบการลงคะแนนนี้แรกเริ่มได้รับการคิดค้นโดยทอร์แวล นีโกไล ทีเลอ ต่อมาได้รับการปรับปรุงโดยฟอเรสต์ ซิมมอนส์ ซึ่งให้ชื่อระบบนี้ว่า "คะแนนอนุมัติเป็นสัดส่วน" ใน ค.ศ. 2001
คำอธิบาย.
ในระบบนี้มีวัตถุประสงค์ในการวัด "ความพึงพอใจ" ของแต่ละผู้ลงคะแนนเพื่อหาผู้ชนะการเลือกตั้ง การคำนวณความพึงพอใจในผู้ลงคะแนนมีผลต่อตัวผู้สมัครแค่ที่ได้ลงคะแนนไปเท่านั้น โดยการคำนวณคะแนนความพึงพอใจในผู้สมัครแต่ละคนจะนับแต่เฉพาะผู้สมัครแค่ที่มีการลงคะแนนให้เท่านั้น ให้สมมุติว่าผู้ลงคะแนนลงคะแนนเลือกผู้สมัครจำนวน "n" คน คะแนนความพึงพอใจจะคำนวณใช้สูตรดังนี้
 <math>1 + \frac{1}{2} + \frac{1}{3} + \cdots + \frac{1}{n}</math>
เมื่อรวมคะแนนความพึงพอใจของผู้ลงคะแนนทุกคนแล้วจะได้ผลรวมของคะแนนความพึงพอใจทั้งหมดจากผู้ลงคะแนนทุกคน คะแนนรวมนั้นจะคิดสำหรับทุกความเป็นไปได้ของกลุ่มผู้สมัคร และกลุ่มผู้สมัครชุดที่ได้คะแนนความพึงพอใจสูงสุดจะเป็นชุดที่ชนะการเลือกตั้ง 
ในกรณีที่เป็นการเลือกตั้งเพื่อหาผู้แทนเพียงคนเดียวจะให้ผลลัพธ์แบบเดียวกับระบบคะแนนอนุมัติแบบปกติ หรือหากถ้าผู้ลงคะแนนลงคะแนนให้เฉพาะผู้สมัครสังกัดพรรคเดียวกันทั้งหมดนั้น ระบบการลงคะแนนนี้จะคำนวณเหมือนแบบบัญชีรายชื่อโดยวิธีการคำนวณของโดนต์
การนับคะแนนในระบบนี้ซับซ้อนระดับยาก (NP-Hard) จึงจำเป็นต้องใช้คอมพิวเตอร์ในการคำนวณผลรวมโดยเฉพาะเมื่อมีจำนวนผู้สมัครมาก และจำนวนที่นั่งมากขึ้น เช่น หากมีผู้สมัคร "C" คน และ "S" ที่นั่ง นั้นจะมีคำตอบถึง
 <math>\frac{c!}{s! (c-s)!}</math>
ชุด เพื่อนำมาเปรียบเทียบภายหลังการเลือกตั้ง ตัวอย่างเช่น หากมีผู้สมัคร 24 คน สำหรับ 4 ที่นั่ง จะทำให้มีชุดคำตอบถึง 10,626 ชุดในการคำนวณคะแนนความพึงพอใจ ซึ่งจำเป็นจะต้องใช้การนับคะแนนด้วยคอมพิวเตอร์
ตัวอย่าง.
ในเขตเลือกตั้งหนึ่งมีผู้แทนได้สองคน ประกอบด้วยผู้สมัครจำนวน 4 คน ได้แก่ A B C และ D โดยมีผู้ลงคะแนนจำนวน 30 คน ผลการเลือกตั้งประกอบด้วยบัตรลงคะแนนดังนี้
ตามหลักความเป็นไปได้จะมีผลลัพธ์ 6 ทาง ได้แก่ AB, AC, AD, BC, BD และ CD
ดังนั้น A และ C ชนะการเลือกตั้ง
แขวงมหาพฤฒาราม

มหาพฤฒาราม เป็นหนึ่งในห้าแขวงของเขตบางรัก กรุงเทพมหานคร
ประวัติ.
ชื่อแขวงนี้มาจากชื่อวัดมหาพฤฒารามวรวิหาร เป็นอารามเก่าที่ไม่ทราบต้นกำเนิดอย่างแน่ชัด เดิมมีชื่อว่า "วัดท่าเกวียน" ชื่อของวัดมาจากตำนานของพระเจ้าอู่ทอง พระมหากษัตริย์ในตำนานของสมัยอยุธยาซึ่งได้อพยพหนีจากโรคห่าซึ่งเป็นโรคระบาดในขณะนั้น พระองค์เสด็จด้วยเกวียนและจอดในบริเวณนี้ แต่มีผู้กล่าวว่าบริเวณนี้เป็นที่พักของผู้เดินทางมากับเกวียน
ต่อมาพระบาทสมเด็จพระจอมเกล้าเจ้าอยู่หัวพระราชทานนามวัดว่า "วัดตะเคียน" และร่วมสร้างวัดใหม่กับเจ้าฟ้าจุฬาลงกรณ์ พระราชโอรสของพระองค์ (ต่อมาเป็นพระบาทสมเด็จพระจุลจอมเกล้าเจ้าอยู่หัว) วัดนี้ได้รับการบูรณะและยกระดับเป็นพระอารามหลวง พระบาทสมเด็จพระจุลจอมเกล้าเจ้าอยู่หัวทรงเปลี่ยนนามวัดเป็นวัดมหาพฤฒารามวรวิหาร
วัดนี้ถือเป็นวัดที่เก่าแก่ที่สุดและโดดเด่นที่สุดในพื้นที่นี้ จุดเด่นของวัดนี้คือผนังอุโบสถที่มีจิตรกรรมเกี่ยวกับหลักธุดงควัตร 13 ของพระพุทธศาสนา ในวิหารมีพระพุทธรูปปิดทอง มีความยาวจากพระบาทถึงพระเกตุมาลา 19.25 เมตร เป็นพระพุทธรูปที่ใหญ่เป็นอันดับที่ 2 รองจากพระพุทธรูปที่วัดพระเชตุพนวิมลมังคลารามราชวรมหาวิหารบนเกาะรัตนโกสินทร์
อาณาเขตติดต่อ.
มหาพฤฒารามถือเป็นแขวงที่อยู่เหนือสุดของเขตบางรัก ล้อมรอบด้วยแขวง (ตามเข็มนาฬิกาจากบน) ดังนี้ 
ประชากร.
ใน พ.ศ. 2566 แขวงมหาพฤฒารามมีประชากร 9,865 คน (ชาย 4,510 คน หญิง 5,355 คน) และมีครัวเรือน 7,366 หลัง
สถิติในฟุตบอลชิงแชมป์แห่งชาติยุโรป 2020

บทความต่อไปนี้ได้แสดงถึงสถิติสำหรับฟุตบอลชิงแชมป์แห่งชาติยุโรป 2020 ซึ่งจัดขึ้นทั่วยุโรป ตั้งแต่วันที่ 11 มิถุนายน ถึง 11 กรกฎาคม ค.ศ. 2021
สถิติผู้เล่น.
ผู้ทำประตู.
<section begin=ผู้ทำประตู />มีการทำประตู 142 จากการแข่งขัน 51 เฉลี่ย ต่อนัด
การทำประตู 5 ครั้ง
แหล่งที่มา : ยูฟ่า<section end=ผู้ทำประตู />
การผ่านบอล.
ผู้เล่นที่โดดเด่นใน ตัวหนา คือยังอยู่ในการแข่งขัน.
การผ่านบอล 4 ครั้ง
คลีนชีต.
ผู้เล่นที่โดดเด่นใน ตัวหนา คือยังอยู่ในการแข่งขัน.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
การทำประตู.
โดยรวม.
การีม แบนเซมา (2), แคสเปอร์ ตอลแปร์, เอียมิล ฟ็อชแบร์ย, แฮร์รี เคน, รอแบร์ต แลวันดอฟสกี, มานูเอล โลกาเตลลี, โรเมลู ลูกากู, คริสเตียโน โรนัลโด (2), ปาตริก ชิก, ฮาริส เซเฟรอวิช, แจร์ดัน ชาชีรี, จอร์จีนีโย ไวนัลดึม
คริสเตียโน โรนัลโด ให้กับ โปรตุเกส ในนัดที่พบกับ ฮังการี และ ฝรั่งเศส (2)
แม็มฟิส เดอไป ให้กับ เนเธอร์แลนด์ ในนัดที่พบกับ ออสเตรีย
เอียมิล ฟ็อชแบร์ย ให้กับ สวีเดน ในนัดที่พบกับ สโลวาเกีย
ปาตริก ชิก ให้กับ เช็กเกีย ในนัดที่พบกับ โครเอเชีย
อาร์ติออม ดซูย์บา ให้กับ รัสเซีย ในนัดที่พบกับ เดนมาร์ก
การีม แบนเซมา ให้กับ ฝรั่งเศส ในนัดที่พบกับ โปรตุเกส
โรเมลู ลูกากู ให้กับ เบลเยียม ในนัดที่พบกับ อิตาลี
พีแยร์-เอมิล ฮอยปีแยร์ ให้กับเดนมาร์ก ในนัดที่พบกับฟินแลนด์
แกเร็ท เบล ให้กับเวลส์ ในนัดที่พบกับตุรกี
แอซจัน อาลีออสกี ให้กับนอร์ทมาซิโดเนีย ในนัดที่พบกับยูเครน
รุสลัน มาลีนอว์สกึย ให้กับยูเครน ในนัดที่พบกับนอร์ทมาซิโดเนีย
ฌาราร์ต มูแรนู ให้กับสเปน ในนัดที่พบกับโปแลนด์
อัลบาโร โมราตา ให้กับสเปน ในนัดที่พบกับสโลวาเกีย
ริการ์โด โรดริเกซ ให้กับ สวิตเซอร์แลนด์ ในนัดที่พบกับ ฝรั่งเศส
แฮร์รี เคน ให้กับ อังกฤษ ในนัดที่พบกับ เดนมาร์ก
เมรีฮ์ เดมีรัล, วอยแชค ชแชนส์นือ, มัทซ์ ฮุมเมิลส์, รูแบน ดียัช, ราฟาแอล กึไรรู, ลูกาช ฮราเด็ตสกี, มาร์ติน ดูเบรากา, ยูไร กุตสกา, เปดริ, เดอนี ซาการียา, ซีมอน แคร์
เวลา.
เอียมิล ฟ็อชแบร์ย ให้กับสวีเดน ในนัดที่พบกับโปแลนด์
เฟร์รัน ตอร์เรส ให้กับสเปน ในนัดที่พบกับสโลวาเกีย (ในนาทีที่ 66)
คอนเนอร์ รอเบิตส์ ให้กับเวลส์ ในนัดที่พบกับตุรกี
อาร์แตม ดอว์บึก ให้กับยูเครน ในนัดที่พบกับสวีเดน
วิกตอร์ คลอซ็อน ให้กับสวีเดน ในนัดที่พบกับโปแลนด์
อาร์แตม ดอว์บึก ให้กับยูเครน ในนัดที่พบกับสวีเดน
การีม แบนเซมา ให้กับฝรั่งเศส ในนัดที่พบกับสวิตเซอร์แลนด์
ทีม.
สเปน
ฟินแลนด์, สกอตแลนด์, ตุรกี
ยูเครน
อังกฤษ
อังกฤษ, อิตาลี
ตุรกี
โครเอเชีย (3–5) สเปน
สเปน ในนัดที่พบกับ สโลวาเกีย
สเปน ในนัดที่พบกับ โครเอเชีย
ส่วนบุคคล.
คริสเตียโน โรนัลโด, ปาตริก ชิก
สตีเวิน ซูเบอร์
คริสเตียโน โรนัลโด (5 ประตู, 1 ผ่านบอล)
จอร์แดน พิกฟอร์ด
แฮออร์ฮีย์ บุชชัน, อูอูร์จัน ชาคือร์, สตอแล ดีมีตรีแอฟสกี, มาร์ติน ดูเบรากา, เปแตร์ กูลาชี, ดอมินิก ลิวากอวิช, มานูเอ็ล น็อยเออร์, อันตอน ชูนิน, ยัน ซ็อมเมอร์, วอยแชค ชแชนส์นือ
จอร์แดน พิกฟอร์ด
กอรัน ปันแดฟ ให้กับนอร์ทมาซิโดเนีย ในนัดที่พบกับ ออสเตรีย
มีเกิล ตัมส์กอร์ ให้กับเดนมาร์ก ในนัดที่พบกับ รัสเซีย
กฏระเบียบทางวินัย.
การลงโทษ.
โดยนัด.
ที่มา: ยูฟ่า
โดยผู้ตัดสิน.
ที่มา: ยูฟ่า
หมายเหตุ.
<templatestyles src="Reflist/styles.css" />
แด็นเซิล ดึมฟรีส

แด็นเซิล ยึสตึส มอร์ริส ดึมฟรีส (เกิด 18 เมษายน ค.ศ. 1996) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่อินเตอร์มิลาน และทีมชาติเนเธอร์แลนด์
สโมสรอาชีพ.
ดึมฟรีสย้ายจากสโมสรสมัครเล่นบาเรินแดร็คต์ไปยังสปาร์ตาโรตเตอร์ดัมใน ค.ศ. 2014 และได้ลงเล่นระดับอาชีพครั้งแรกเมื่อวันที่ 20 กุมภาพันธ์ ค.ศ. 2015 ในนัดที่พบกับเอ็มเมิน เขามีส่วนช่วยให้สปาร์ตาเลื่อนชั้นสู่เอเรอดีวีซีได้ใน ค.ศ. 2016 เขายังได้รับรางวัลผู้เล่นพรสวรรค์ยอดเยี่ยมของเอร์สเตอดีวีซีในปีเดียวกัน
ฤดูร้อนปี 2017 เขาย้ายไปเฮเรินเฟนเพื่อแทนที่สเตฟาโน มาร์โซที่ย้ายไปเล่นในเบลเยียม
เดือนมิถุนายน ค.ศ. 2018 ดึมฟรีสเซ็นสัญญา 5 ปีกับเปเอสเฟ ไอนด์โฮเฟิน เขาย้ายมาเพื่อแทนที่โจชัว เบรเนต และซานเตียโก อาเรียส
ทีมชาติ.
ในตอนที่ยังเล่นให้กับสโมสรบาเรินแดร็คต์ ดึมฟรีสถูกเรียกติดทีมชาติอารูบาและได้ลงเล่นครั้งแรกในเดือนมีนาคม ค.ศ. 2014 ในนัดที่พบกับทีมชาติกวม เขาทำประตูได้ในนัดที่พบกับกวมอีกครั้งในอีกไม่กี่วันถัดมา
โรนัลด์ กุมัน เรียกดึมฟรีสติดทีมชาติเนเธอร์แลนด์ครั้งแรกในเดือนตุลาคม ค.ศ. 2018 เขาลงเล่นให้กับทีมชาติครั้งแรกในนัดที่พบกับเยอรมนีเมื่อวันที่ 13 ตุลาคมปีเดียวกัน
วันที่ 13 มิถุนายน ค.ศ. 2021 ดึมฟรีสทำประตูแรกในนามทีมชาติเนเธอร์แลนด์ เป็นประตูชัยช่วยให้ทีมเอาชนะยูเครนไปได้ 3–2 ในฟุตบอลชิงแชมป์แห่งชาติยุโรป 2020
เกียรติประวัติ.
สปาร์ตาโรตเตอร์ดัม
รางวัลส่วนตัว
เมโกะ ซาโตมูระ

เมโกะ ซาโตมูระ #เปลี่ยนทาง เป็นนักมวยปล้ำอาชีพชาวญี่ปุ่นที่ได้เซ็นสัญญากับ WWE ได้แชมป์ NXT UK Women's Championship ของค่าย NXT UK และยังเป็นนักมวยปล้ำของสมาคม Sendai Girls' Pro Wrestling และยังเคยปล้ำให้กับ WCW ในช่วงแรกของอาชีพ
เวาต์ เวคอสต์

เวาต์ ฟร็องซัว มารียา เวคอสต์ (เกิดวันที่ 7 สิงหาคม ค.ศ. 1992) เป็นนักฟุตบอลชาวดัตช์ที่เล่นในตำแหน่งกองหน้าให้แก่อายักซ์ สโมสรในเอเรอดีวีซี และทีมชาติเนเธอร์แลนด์
สโมสรอาชีพ.
เฟาเอ็ฟเอ็ล ว็อลฟส์บวร์ค.
วันที่ 26 มิถุนายน ค.ศ. 2018 เวคอสต์เซ็นสัญญา 4 ปีกับเฟาเอ็ฟเอ็ล ว็อลฟส์บวร์คในบุนเดิสลีกา ต่อมาวันที่ 16 มีนาคม ค.ศ. 2019 เขาทำแฮตทริกแรกของเขาในนามสโมสรในนัดที่เอาชนะฟอร์ทูนาดึสเซิลดอร์ฟในลีก 5–2 ทำให้เขากลายเป็นผู้เล่นคนแรกของว็อลฟส์บวร์คที่ทำแฮตทริกได้ต่อจากมารีโอ ก็อมเม็สในเดือนเมษายน ค.ศ. 2017 ฤดูกาลแรกของเขาในเยอรมนี เขาทำได้ 17 ประตู กลายเป็นผู้เล่นที่ทำประตูได้มากเป็นอันดับที่ 3 ร่วมในบุนเดิสลีกา ฤดูกาล 2018–19
ในฤดูกาล 2019–20 เวคอสต์ทำ 16 ประตูในลีก ช่วยให้ว็อลฟส์บวร์คจบอันดับที่ 6
เวคอสต์ทำ 2 ประตูในยูฟ่ายูโรปาลีก ฤดูกาล 2020–21 รอบคัดเลือก แต่ทีมก็พลาดโอกาสเข้าสู่รอบแบ่งกลุ่มเพราะไปแพ้ต่ออาเอกเอเธนส์ในรอบเพลย์ออฟ
การยืมตัวไปยาบีเอฟซี.
การยืมตัวของเขาไปยังเบชิกทัชถูกยกเลิกในเดือนมกราคม ค.ศ. 2023 ก่อนการยืมตัวไปยังยาบีเอฟซี โดยค่าตัวการยืม 3 ล้านปอนด์จะถูกแบ่งให้กับเบิร์นลีย์และเบชิกทัชเมื่อวันที่ 13 มกราคม เวคอสต์เซ็นสัญญากับยาบีเอฟซีแบบยืมตัวจนจบฤดูกาล เขาได้รับเสื้อหมายเลข 27 ที่อาแลกส์ แตลิสใส่ล่าสุดก่อนจะย้ายออกจากสโมสรไปเซบิยาแบบยืมตัว
ทีมชาติ.
เวคอสต์ลงเล่นนัดแรกให้แก่ทีมชาติเนเธอร์แลนด์รุ่นอายุไม่เกิน 21 ปี เมื่อวันที่ 14 ตุลาคม ค.ศ. 2014 ซึ่งนัดนั้นเขาก็ทำประตูแรกในนามทีมชาติชุดนั้น แต่ทีมของเขาก็พ่ายแพ้ต่อโปรตุเกสไป 5–4
เขาถูกโรนัลด์ กุมัน เรียกติดทีมชาติชุดใหญ่ครั้งแรกในเดือนมีนาคม ค.ศ. 2018 เขาลงเล่นให้กับทีมชาติครั้งแรกในนัดกระชับมิตรที่พบกับอังกฤษเมื่อวันที่ 23 มีนาคม ค.ศ. 2018 ที่อัมสเตอร์ดัม อารีนา
เกียรติประวัติ.
สโมสร.
แมนเชสเตอร์ยูไนเต็ด
วัดเขาพระอานนท์

วัดเขาพระอานนท์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนภูเขาขนาดย่อมริมฝั่งแม่น้ำตาปี ในตำบลศรีวิชัย อำเภอพุนพิน จังหวัดสุราษฎร์ธานี
วัดเขาพระอานนท์ จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1890 ได้รับพระราชทานวิสุงคามสีมาเมื่อ พ.ศ. 1901 
ชาวบ้านเรียกว่า วัดหัวเขาล่าง เพื่อจะได้พ้องกับวัดหัวเขาบน หรือ วัดเขาศรีวิชัย ซึ่งตั้งอยู่ทางทิศตะวันตกเฉียงใต้ห่างกันประมาณ 750 เมตร ตามประวัติเล่าว่าวัดเขาพระอานนท์สร้างพร้อมกับวัดน้ำรอบและวัดถ้ำสิงขร มีตำนานเล่าสืบต่อกันมาว่าครั้งสมัยอยุธยา พระเจ้าแผ่นดินองค์หนึ่ง ได้สาวชาวบ้านแถบนี้ไปเป็นชายา ต่อมาน้องชายของสาวผู้นั้นบวชเป็นพระภิกษุเดินทางไปเมืองหลวง แล้วได้เข้าไปเทศน์ในวังที่พี่สาวอยู่และจำกันได้เป็นที่ปลื้มปิติกันทั้งสองฝ่าย พระเจ้าแผ่นดินได้จัดขบวนมาส่งพระภิกษุที่เป็นน้องชายพระชายาซึ่งต่อมาเรียกว่า ท่านเจ้าฟ้า และโปรดฯ ให้สร้างวัดขึ้นสามวัดคือ วัดถ้ำสิงขร วัดน้ำรอบและวัดเขาพระอานนท์ ท่านเจ้าฟ้าจำพรรษาเป็นเจ้าอาวาสรูปแรกอยุ่ที่วัดเขาพระอานนท์ ชื่อวัดเขาพระอานนท์คงมาจากชื่อพระอานนท์ พระสาวกผู้อุปัฎฐากพระพุทธเจ้า การสร้างวัดดัดแปลงภูเขาให้เป็นศาสนสถาน ก่อกำแพงศิลาลดหลั่นกันขึ้นไป 3 ชั้น โดยรอบภูเขาเทียบได้กับพระรัตนตรัยชั้นสูงสุดคือ ยอดเขาได้ปรับพื้นที่เรียบเป็นรูปสี่เหลี่ยมผืนผ้าสร้างเจดีย์และอุโบสถไว้คุ่กัน
มีการกำหนดอายุราวสมัยอยุธยาถึงรัตนโกสินทร์ วัดเขาพระอานนท์ได้รับการขึ้นทะเบียนเป็นโบราณสถาน เมื่อวันที่ 20 ธันวาคม พ.ศ. 2544 อุโบสถก่ออิฐถือปูนใช้ฝาผนังรับน้ำหนักแทนเสา ขนาดกว้าง 6.6 เมตร ความยาว 12.70 เมตร เครื่องบนเป็นเครื่องไม้มุงกระเบื้อง ของเดิมคงเป็นกระเบื้องกาบกล้วย มีกระเบื้องเชิงชายรูปเทพนม ภายในประดิษฐานพระพุทธรูปปูนปั้นปางมารวิชัยลงรักปิดทอง 11 องค์ ใบเสมารอบอุโบสถทำด้วยหินทรายสีแดง เจดีย์ทรงปราสาทน่าจะสร้างสมัยอยุธยาตอนปลาย ใบเสมานั่งแท่นไม่มีซุ้ม ทำด้วยหินทรายแดงไม่มีลายสลัก และบัวบรรจุอัฐิสภาพชำรุด สันนิษฐานว่าอาจเป็นบัวของท่านเจ้าฟ้าเจ้าอาวาสรูปแรก
วัดชัยสิทธิ์ (จังหวัดแพร่)

วัดชัยสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ป้าก อำเภอวังชิ้น จังหวัดแพร่ ที่ดินตั้งวัดมีเนื้อที่ 5 ไร่ 1 งาน 20 ตารางวา
วัดชัยสิทธิ์ หรือ วัดพระธาตุขวยปู สร้างเมื่อ พ.ศ. 2446 โดยมีพระครูนันตาเป็นผู้ริเริ่มก่อตั้งวัดขึ้น วัดประดิษฐานของพระธาตุขวยปู (คำว่า ขวยปู หรือขุยปู หมายถึง รูปู) เป็นพระธาตุมีอายุร่วมสมัยกับวัดพระสิงห์ และพระธาตุดอยสุเทพ จังหวัดเชียงใหม่ เล่ากันว่า จันทร์วงศ์ เป็นผู้ก่อสร้างและปฏิสังขรณ์พระธาตุขวยปู ตามตำนานเสลธาตุ ซึ่งเชื่อกันว่าสร้างตั้งแต่สมัยพระเจ้าอโศกมหาราช ที่ทรงสร้างพระเจดีย์ 84000 องค์ทั่วโลก ซึ่งพระธาตุขวยปูหรือพระมหาชินธาตุขวยปูก็เป็นหนึ่งในนั้น พระเจดีย์องค์แรกที่ถูกสร้างขึ้นในเมืองเววาทะภาษิต (เมืองลอง) จากนั้นพังลงมา องค์ที่สองได้สร้างครอบทับที่เดิมโดยพระมหาเถระวัดซางและนาตุ้ม แต่ก็พังลงมาเพราะฟ้าผ่า องค์ที่สามก็ถูกสร้างขึ้นทับองค์เดิมอีก โดยพระมหาเถระอินต๊ะแห่งวัดพระยืน ได้สร้างไว้ ก็ต้องพังลงมาจากเหตุการณ์แผ่นดินไหวและองค์ปัจจุบัน สร้างโดยพระครูญาณวิลาศ (ครูบานันตาติยา) โดยมีเจ้าบุญวาท์ยวงศ์มานิต เจ้านครลำปางเป็นผู้อุปถัมภ์ เริ่มสร้างเมื่อ พ.ศ. 2443 แล้วเสร็จเมื่อ พ.ศ. 2446 โดยศิลปะขององค์พระมหาชินธาตุขวยปูเป็นแบบล้านนาผสมพม่า
ในตำนานกล่าวว่า ในสมัยเมื่อพระพุทธเจ้าทรงเสวยพระชาติเป็นพระโพธิสัตว์ ทรงกำเนิดเป็นปูนาใหญ่ สีเหลือง เรียกว่า "ปูคำ" ปูคำเลี้ยงดูแม่ที่แก่ชราอาศัยอยู่ในถ้ำกก บ้านแม่ป้าก ปูคำเป็นปูที่มีความกตัญญู คอยดูแลแม่ผู้แก่ชรา ปูคำได้บำเพ็ญ รักษาศีลภาวนา สั่งสมบารมีทาน อยู่ที่ถ้ำ จวบจนแม่เสียชีวิต ปูคำพระโพธิสัตว์ จึงได้ตัดสินใจที่จะเจาะรูเพื่อเดินทางออกจากถ้ำไปสั่งสมบารมีทาน ก่อนที่ปูคำจะเจาะรูออกจากถ้ำก็เกิดคิดถึงแม่ ถ้ำที่อยู่อาศัย จึงเจาะรูโพล่ขึ้นเป็นเนินพิเศษทางทิศตะวันออก ห่างจากถ้ำประมาณ 300 เมตร พร้อมตั้งจิตอธิฐานว่า ให้ที่แห่งนี้เป็นที่ประดิษฐานพระบรมสารีริกธาตุของพระสัมมาสัมพุทธเจ้า เมื่อพระสัมมาสัมพุทธเจ้าทรงปรินิพพาน พระอโศกมหาราชแห่งอินเดีย ได้ส่งพระธรรมทูตมาเผยแพร่ศาสนาและได้นำพระบรมสารีริกธาตุ ไหล่ด้านซ้ายของพระพุทธเจ้ามาประดิษฐ์ไว้ในรูปู แล้วก่อเจดีย์ทับไว้ คือ พระธาตุขวยปู ในปัจจุบัน
คณะวิทยาการจัดการ มหาวิทยาลัยราชภัฏมหาสารคาม

คณะวิทยาการจัดการ มหาวิทยาลัยราชภัฏมหาสารคาม (อังกฤษ : Faculty of Management Science, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2528 โดยการยกฐานะจา่กภาควิชาสหกรณ์ คณะมนุษยศาสตร์และสังคมศาสตร์ ขึ้นเป็นคณะวิทยาการจัดการ
ประวัติ.
คณะวิทยาการจัดการ เดิมชื่อว่า คณะวิชาวิทยาการจัดการ พัฒนามาจากภาควิชาสหกรณ์คณะมนุษยศาสตร์และสังคมศาสตร์ วิทยาลัยครูมหาสารคาม การเคลื่อนไหวทางความคิดที่จัดตั้งคณะวิชาวิทยาการจัดการ เริ่มในปลายปี พ.ศ. 2527 ทั้งนี้ หลังจากที่วิทยาลัยครูได้ปฏิบัติภารกิจตามพระราชบัญญัติวิทยาลัยครู พ.ศ. 2519 มาระยะหนึ่ง (ประมาณ 9 ปี) พบว่าการผลิตครูได้มีปริมาณเพียงพอต่อความต้องการของสังคม วิทยาลัยครูในฐานะที่เป็นสถาบันอุดมศึกษาในท้องถิ่น จึงได้หาหนทางขยายฐานทาง วิชาการ (Divrersify) เพิ่มบทบาทของตนเองขึ้นเพราะมีอาคารสถานที่และบุคลากรเพียงพอที่จะพัฒนาได้ ผู้บริหารกรiมการฝึกหัดครูยุคนั้น เช่น ท่านอธิบดีพะนอม แก้วกำเนิด รองอธิบดี ดร.วิจิตร จันทรากุล จึงได้ระดมสมอง บุคลากรของวิทยาลัยครู มาช่วยกันหาทางขยายฐานทางวิชาการให้กว้างขวางขึ้นและผลสุดท้ายได้ปรับปรุงพระราชบัญญัติวิทยาลัยครู พ.ศ. 2519 เดิมเปลี่ยนมาใช้พระราชบัญญัติวิทยาลัยครูฉบับที่ 2 พ.ศ. 2527 แทน
ต่อมาเมื่อเปิดภาคเรียนที่ 1/2528 จึงมีบุคลากรย้ายจากคณะอื่นๆ มาเพิ่มขึ้นเรื่อย ๆ โดยในภาคเรียนที่ 1/2528 คณะวิชาวิทยาการจัดการ ได้เริ่มดำเนินการตามคำสั่งวิทยาลัยครูมหาสารคาม ที่ 382/2528 เปิดสอนวิชาต่างๆ ตามบทบัญญัติ แห่ง พ.ร.บ. วิทยาลัยครู ฉบับที่ 2 พ.ศ. 2527 ภาระหน้าที่ของคณะวิชานี้คือ สอนวิจัย ให้บริการวิชาการแก่ชุมชน เน้นการผลิตบัณฑิตสาขาวิทยาการจัดการ
ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า "“คนของพระราชา”" ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้คณะวิชาวิทยาการจัดการ วิทยาลัยครูมหาสารคาม แปรสภาพเป็น “คณะวิทยาการจัดการ สถาบันราชภัฏมหาสารคาม” ซึ่งมุ่งเน้นการผลิตนักวิชาการด้านการจัดการ
ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะวิทยาการจัดการ สถาบันราชภัฏมหาสารคาม ก็ได้ยกฐานะเป็น “คณะวิทยาการจัดการ มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน
โครงสร้างการบริหาร.
คณะวิทยาการจัดการ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้
หลวงปู่เอี่ยม ปฐมนาม

หลวงปู่เอี่ยม ปฐมนาม เป็นพระเกจิอาจารย์ อดีตเจ้าอาวาสวัดสพานสูง
ประวัติ.
หลวงปู่เอี่ยม เกิด พ.ศ. 2359 ที่บ้านแหลมใหญ่ อำเภอปากเกร็ด จังหวัดนนทบุรี เกิดเมื่อปีฉลู เป็นบุตรนายนาค นางจันทร์ ท่านมีน้อง 3 คน ชื่อนายฟัก นายขำ และนางอิ่ม 
เมื่ออายุ 22 ปี ท่านได้อุปสมบทที่วัดบ่อ ตำบลปากเกร็ด อำเภอปากเกร็ด หลังจากนั้นประมาณ 1 เดือน จึงย้ายมาอยู่วัดกัลยาณมิตรวรมหาวิหาร ศึกษาพระปริยัติธรรมอยู่ 7 พรรษา จึงย้ายไปอยู่ที่วัดประยุรวงศาวาสวรวิหาร 3 พรรษา และวัดนวลนรดิศวรวิหาร 5 พรรษาตามลำดับ
พ.ศ. 2396 ญาติโยมได้นิมนต์ท่านมาเป็นเจ้าอาวาสวัดสว่างอารมณ์ (คือวัดสพานสูงในปัจจุบัน) ในช่วงที่ปกครองวัด ท่านมักออกจาริกไปที่ต่าง ๆ เพื่อฝึกกรรมฐานและเรียนไสยศาสตร์ จนชาวบ้านนับถือว่าท่านเป็นผู้มีอาคมขลัง มีวาจาสิทธิ์ นอกจากนี้ท่านยังมักน้อย สันโดษ มีเมตตาสูง ก่อนมรณภาพท่านยังสั่งเสียว่า "ถ้ามีเหตุสุขทกข์เกิดขึ้น ให้ระลึกถึงฉันก็แล้วกัน"
หลวงปู่เอี่ยมมรณภาพเมื่ออายุ 80 ปี ตรงกับวันอาทิตย์ ขึ้น 8 ค่ำ เดือน 9 (ตรงกับวันที่ 16 สิงหาคม) พ.ศ. 2439 แต่บางแห่งระบุว่าเป็นวันที่ 17 สิงหาคม พ.ศ. 2438 พรรษา 59
คณะเทคโนโลยีสารสนเทศ มหาวิทยาลัยราชภัฏมหาสารคาม

คณะเทคโนโลยีสารสนเทศ มหาวิทยาลัยราชภัฏมหาสารคาม (อังกฤษ : Faculty of Information Technology, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2551 ตั้งอยู่ที่อาคารศูนย์ภาษาและคอมพิวเตอร์
ประวัติ.
คณะเทคโนโลยีสารสนเทศ มหาวิทยาลัยราชภัฏมหาสารคาม ได้รับการก่อตั้งโดยนายนิสสัย เวชชาชีวะ นายกสภามหาวิทยาลัยราชภัฏมหาสารคาม ได้มีประกาศจัดตั้ง คณะเทคโนโลยีสารสนเทศ เมื่อวันที่ 23 ธันวาคม 2551 ณ ชั้น 3 อาคารศูนย์ภาษาและคอมพิวเตอร์ เพื่อเป็นหน่วยงานหลักในการนำเทคโนโลยีสารสนเทศและการสื่อสาร (Information and Communication Technology) หรือ ICT สู่ชุมชน โดยดำเนินการจัดการศึกษา การบริการวิชาการ การวิจัยและทำนุบำรุงศิลปวัฒนธรรม ซึ่งเป็นภารกิจหลักของมหาวิทยาลัยราชภัฏมหาสารคาม
โครงสร้างการบริหาร.
คณะเทคโนโลยีสารสนเทศ มหาวิทยาลัยราชภัฏมหาสารคาม แบ่งการบริหารงานออกเป็นกลุ่มงานต่างๆ ดังนี้
หน่วยงานภายใน.
หน่วยงานระดับเทียบเท่าภาควิชาในคณะเทคโนโลยีสารสนเทศ มหาวิทยาลัยราชภัฏมหาสารคาม มีดังนี้
วัดเขาแก้ววรวิหาร

วัดเขาแก้ววรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลต้นตาล อำเภอเสาไห้ จังหวัดสระบุรี
ประวัติ.
วัดเขาแก้ววรวิหารเดิมเป็นวัดราษฎร์สร้างเมื่อ พ.ศ. 2171 ในรัชสมัยพระเจ้าทรงธรรม ต่อมาพระบาทสมเด็จพระจอมเกล้าเจ้าอยู่หัวได้เสด็จไปนมัสการพระพุทธบาทสระบุรีและจะเสด็จนมัสการพระพุทธฉายด้วย จึงทรงแวะพักไพร่พลขบวนราบที่พลับพลาที่หินลาดวัดเขาแก้ว ทรงเห็นว่าบริเวณนี้มีชัยภูมิที่เหมาะสม เพราะตั้งอยู่ภูเขาเล็ก ๆ แวดล้อมด้วยธรรมชาติที่งดงามเป็นที่สงบ เหมาะสำหรับการบำเพ็ญสมณธรรม พระองค์จึงทรงรับสั่งให้เจ้าพระยานิกรบดินทร์ (โต กัลยาณมิตร) เป็นแม่กองควบคุมการก่อสร้าง โดยได้จัดการให้พนักงานนำเครื่องบนและสิ่งก่อสร้างจากกรุงเทพมาบูรณปฏิสังขรณ์พระอุโบสถ ปรับปรุงขยายให้ใหญ่กว่าของเดิม ก่อกำแพงรอบพระอุโบสถขึ้นใหม่ สร้างกุฏิไว้ด้านทิศเหนือของพระเจดีย์ รวมถึงรบูรณะองค์พระเจดีย์ และทรงสถาปนาวัดเขาแก้วขึ้นเป็นพระอารามหลวงพระราชทานนามว่า วัดคีรีรัตนาราม ต่อมาสมเด็จพระมหาสมณเจ้า กรมพระยาวชิรญาณวโรรสทรงเห็นว่าชื่อวัดคีรีรัตนรามเป็นคำมคธ จึงเปลี่ยนเป็นคำไทยว่า "วัดเขาแก้ว"
เสนาสนะ.
องค์เจดีย์สีขาวโดดเด่นอยู่บนเขา มีรูปลักษณะทรงไทย 5 ยอด ในอดีตบริเวณหน้าวัดเคยเป็นพลับพลาที่ประทับของพระบาทสมเด็จพระจอมเกล้าเจ้าอยู่หัว ในคราวเสด็จประพาสหัวเมือง บันไดทางขึ้นเป็นบันไดนาคหันเศียรกลับ ราวบันไดคือลำตัวนาคประดับกระจกสีสวยงาม มีสิงห์ยืนอยู่เหนือซุ้มประตู และทวารบาลเป็นรูปทหารแต่งเครื่องแบบอย่างตะวันตก เจดีย์บรรจุพระบรมสารีริกธาตุและพระธาตุของพระสาวก ลักษณะเป็นเจดีย์ย่อมุมไม้สิบสอง สูงราว 34 เมตร เหนือขึ้นไปที่บัลลังก์เป็นบัวกลุ่ม รอบองค์เจดีย์ทำเป็นซุ้มประดิษฐานพระพุทธรูปหินปางต่าง ๆ ในอดีตจะมีทั้งสีดำ สีขาว และสีเขียว หากปัจจุบันทำเป็นสีเหลืองทอง มีเพียง 1 องค์ที่ยังคงเป็นสีดำ ต่ำลงมามีเจดีย์บริวารล้อมรอบทั้งสี่ทิศ อีกทั้งระหว่างเจดีย์องค์ใหญ่และหอระฆังมี เจดีย์ปรางค์ห้ายอดองค์เล็ก ประดิษฐานพระพุทธบาทจำลองและพระพุทธรูปทรงเครื่อง ด้านทิศตะวันออกประดิษฐาน พระพุทธรูปปางป่าเลไลย์และด้านทิศตะวันตกประดิษฐานพระพุทธรูปปางห้ามญาติ
พระอุโบสถ ตามทะเบียนวัดของทางราชการแจ้งว่าอุโบสถวัดนี้ ผูกพัทธสีมาเมื่อวันที่ 3 เมษายน พ.ศ. 2312 เป็นทรงไทยก่ออิฐ ถือปูน หลังคาซ้อน 2 ชั้น มุขลด 1 ขั้น ทั้งด้านหน้าและด้านหลังเป็นมุขโถงพื้นปูอิฐหน้าวัว พื้นในพระอุโบสถปูด้วยหินอ่อน เครื่องบนเป็นเครื่องไม้มุงกระเบื้องติดช่อฟ้า ดินเผา บริเวณพัทธสีมา กว้าง 14 เมตร ยาว 23 เมตร มีกำแพงแก้วล้อมรอบ กว้าง 18.50 เมตร ยาว 28 เมตร
หลวงปู่เอี่ยม

หลวงปู่เอี่ยม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
คณะเทคโนโลยีการเกษตร มหาวิทยาลัยราชภัฏมหาสารคาม

คณะเทคโนโลยีการเกษตร มหาวิทยาลัยราชภัฏมหาสารคาม (ภาษาอาหรับ : كلية التكنولوجيا الزراعية، جامعة راجابات مها ساراخام) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2542 ในฐานะคณะเทคโนโลยีการเกษตร สถาบันราชภัฏมหาสารคาม ปัจจุบัน คณะเทคโนโลยีการเกษตร มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย
ประวัติ.
คณะเทคโนโลยีการเกษตร มหาวิทยาลัยราชภัฏมหาสารคาม ก่อตั้งครั้งแรกในปี พ.ศ. 2468 โดยเป็นส่วนหนึ่งของโรงเรียนประถมกสิกรรม จังหวัดมหาสารคาม จัดสอนรายวิชาเกษตรกรรมในกลุ่มวิชาพื้นฐานของหลักสูตรประกาศนียบัตรวิชาการศึกษา (ป.กศ.) พ.ศ. 2510 เปิดสอนระดับประกาศนียบัตรวิชาการศึกษาชั้นสูง (ป.กศ.สูง) วิชาเอกเกษตรกรรม ต่อมาในปีพ.ศ. 2519 ยกฐานะเป็นภาควิชาเกษตรศาสตร์ สังกัดคณะวิทยาศาสตร์และเทคโนโลยี วิทยาลัยครูมหาสารคาม จัดการศึกษาทั้งภาคปกติและภาคนอกเวลา เปิดสอนระดับปริญญาตรี หลักสูตรครุศาสตรบัณฑิต (คบ.) โปรแกรมวิชาเกษตรกรรม พ.ศ. 2527 นอกจากนี้ ภาควิชาเกษตรศาสตร์เปิดสอนสาขาวิชาชีพอื่นนอกจากวิชาชีพครู ได้แก่ หลักสูตรวิทยาศาสตรบัณฑิต (วท.บ.) โปรแกรมวิชาเกษตรศาสตร์ โปรแกรมวิชาส่งเสริมและสื่อสารการเกษตร และสอนหลักสูตรประกาศนียบัตรเทคนิคอาชีพ สาขาวิชาพืชศาสตร์ และสาขาวิชาสัตวบาล
ต่อมาในปี พ.ศ. 2532 วิทยาลัยครูมหาสารคามเห็นว่าหลักสูตรสามารถพัฒนาขึ้นเป็นหน่วยงานระดับคณะวิชาได้ จึงได้ดำเนินการโครงการจัดตั้งคณะเกษตรศาสตร์ ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า "“คนของพระราชา”" ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้โครงการจัดตั้งคณะเกษตรศาสตร์ต้องชะลอการจัดตั้งไปก่อน
ในปีพ.ศ. 2542 จึงได้มีการยกฐานะโครงการจัดตั้งคณะเกษตรศาสตร์ขึ้นเป็น “คณะเทคโนโลยีการเกษตร สถาบันราชภัฏมหาสารคาม” มีการจัดการเรียนการสอนระดับปริญญาตรี สาขาวิชาเกษตรศาสตร์ และสาขาวิชาสัตวบาล โดยที่สำนักงานคณะตั้งอยู่ริมห้วยคะคางฝั่งตะวันตกบนเนื้อที่ประมาณ 10 ไร่ ประกอบด้วยอาคารเรียน แปลงปฏิบัติการด้านพืช เรือนเพาะชำ สถานที่ปฏิบัติการด้านประมง และฟาร์มปฏิบัติการด้านเลี้ยงสัตว์ 
ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะเทคโนโลยีการเกษตร สถาบันราชภัฏมหาสารคาม ก็ได้ยกฐานะเป็น “คณะเทคโนโลยีการเกษตร มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน 
โครงสร้างหน่วยงาน.
โครงสร้างการบริหารงานของคณะเทคโนโลยีการเกษตร มหาวิทยาลัยราชภัฏมหาสารคาม มีดังนี้
บัณฑิตวิทยาลัย มหาวิทยาลัยราชภัฏมหาสารคาม

บัณฑิตวิทยาลัย มหาวิทยาลัยราชภัฏมหาสารคาม (อังกฤษ : Faculty of Graduet Studies, Rajabhat Mahasarakham University) ทำหน้าที่เป็นหน่วยงานกลางเพื่อสนับสนุนการบริหารจัดการศึกษาระดับบัณฑิตศึกษา ประสานความร่วมมือกับหลักสูตรและคณะต่างๆ เพื่อก่อให้เกิดประโยชน์สูงสุดต่อการศึกษาและควบคุมการศึกษาให้มีมาตรฐาน เป็นไปตามเกณฑ์มาตรฐานหลักสูตรระดับบัณฑิตศึกษา
โครงสร้างคณะ.
การแบ่งส่วนงานภายในบัณฑิตวิทยาลัย มหาวิทยาลัยราชภัฏมหาสารคาม
โรงเรียนสาธิตมหาวิทยาลัยราชภัฏมหาสารคาม

โรงเรียนสาธิตมหาวิทยาลัยราชภัฏมหาสารคาม (อังกฤษ : Rajabhat Mahasarakham University Demonstration School : ส.มรม - DRMU) ตั้งอยู่บริเวณมหาวิทยาลัยราชภัฏมหาสารคาม ในเนื้อที่ 15 ไร่ เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม 44001 โทร 0-4372-1816 เปิดสอนระดับอนุบาล ประถมศึกษา และมัธยมศึกษา